Aarde “nie voorbereid op onverwagse komete”‘n Kunstenaarsvoorstelling (Foto: The Guardian) Dr. Joseph Nuth, ŉ senior Nasa-wetenskaplike, het Maandag tydens ŉ konferensie in Amerika gesê die aarde is nie voorbereid op ŉ komeet wat hom moontlik kan tref nie. Nuth het by die jaarlikse American Geophysical Union-konferensie, waar wetenskaplikes praat oor hoe die aarde beskerm kan word teen kosmiese gevare soos komete, gesê teen die tyd dat ŉ komeet, wat die aarde kan tref, ontdek word, is dit reeds te laat om aan ŉ ruimtetuig te begin bou wat die bedreiging van koers kan dwing. Hy het daarop gewys asteroïde se bane is gewoonlik taamlik sirkelvormig en hul spoed redelik konstant en baie komete se bane is reeds bekend. Komete se spoed neem egter toe hoe nader dit aan die son en dus ook die aarde kom en daarom is ŉ komeet-ontdekking gewoonlik onverwags en is dit te laat om iets daaraan te doen. Nuth het verwys na die komeet, Siding Spring, wat Mars met ŉ haarbreedte gemis het en slegs 22 maande tevore ontdek is. Hy het gesê die komeet kon “net sowel die aarde getref het”. Hy sê die enigste oplossing vir dié moontlike probleem, is om twee ruimtetuie te bou: een ŉ verkenner en die ander met ŉ deflektor. Die verkenner gaan vooruit en bepaal die grootte van die komeet, die omwentelings en ander faktore, sodat die deflektor uiteindelik op die doeltreffendste wyse ingespan kan word. Een só moontlikheid is om ŉ kernbom naby die komeet te laat ontplof, wat ŉ deel sal laat verdamp. Die vrygestelde gas op die oorblywende deel werk dan soos vuurpyle en stu die komeet weg. Bron: The Guardian